Et vindmøllefirma har fået grønt lys til at opstille tre meget diskuterede vindmøller ved Try på trods af, at de kan være farlige for flagermuse. 

Et stort flertal i byrådet i Brønderslev Kommune  godkendte i går opstillingen af de tre 150 meter høje forsøgsvindmøller. Det skriver P4 Nordjylland. Der har ellers været store indsigelser mod vindmøllerne, blandt andet fra Danmarks Naturfredningsforening, der mener, at vindmøllerne vil kunne dræbe flyvende flagermus i området. Dog skal vindmøllerne stoppes på tider, hvor der er mange flagermus i luften. Vindmøllerne skal være en del af et eksperiment, hvor der skal afprøves materialer til tårnene i vindmøllerne.